arnastofnun/IGC-2024 huggingface dataset:
1647

Árið 1647 (MDCXLVII í rómverskum tölum) var 47. ár 17. aldar sem hófst á þriðjudegi samkvæmt gregoríska tímatalinu en föstudegi samkvæmt júlíska tímatalinu sem er tíu dögum á eftir.

Felliár á Íslandi. Samkvæmt Fitjaannál fékk veturinn 1647-1648 nafnið "Glerungsvetur" eða "Rolluvetur".
Tæknifrjóvgun

Tæknifrjóvgun er yfirheiti þeirra aðferða sem notaðar eru til að gera konur þungaðar án samfara. Tæknifrjóvgun er notuð þegar þekkt eða óþekkt vandamál eru til staðar hjá annaðhvort karli, konu eða báðum sem valda því að þungun verður ekki eftir samfarir án getnaðarvarna í lengri tíma. Karlar og konur geta af ýmsum ástæðum verið ófrjó.

Tæknisæðing, glasafrjóvgun og smásjárfrjóvgun eru tegundir tæknifrjóvgunar.
Hljómar - Bara við tvö

hljómar er 45 snúninga hljómplata gefin út af SG - hljómplötum árið 1968.

Á henni flytja hljómar fjögur lög. Framhlið teiknaði Hilmar Helgason.
Bosporussund

Bosporussund (tyrkneska: "Boğaziçi" eða "İstanbul Boğazı") er sund sem tengir innhafið Marmarahaf við Svartahaf og skilur ásamt Dardanellasundi og Marmarahafi að evrópska og asíska hluta Tyrklands. Norrænir menn nefndu sundið Sæviðarsund eða Sjáviðarsund. "Stólpasund" höfðu þeir um vík úr Bosborussundi sem lá inn í Miklagarð. Stólpasund er þó einnig annað nafn á Gíbraltarsundi.

Sundið er 30 km langt, breiðast er það 3.700 m og mjóst 750 m milli Anadoluhisarı og Rumelihisarı, miðdýpt þess er 36-124 m.
Bandalag íslenskra leikfélaga

Bandalag íslenskra leikfélaga (skammstafað BÍL) er samtök áhugaleikfélaga á Íslandi. Samtökin voru stofnuð árið 1950 og var Ævar Kvaran helsti hvatamaðurinn að stofnun þeirra.

Bandalagið rekur Þjónustumiðstöð að Kleppsmýrarvegi 8 í Reykjavík. Þjónustumiðstöðin sinnir ýmsum málum fyrir áhugaleiklistarhreyfinguna en einnig er þar almenn þjónusta við leikhús og leikhópa af öllu tagi. Meðal annars er hægt að kaupa þar förðunarvörur og þar er einnig að finna stærsta leikritasafn landsins. Bandalagið hefur starfrækt leiklistarskóla síðan árið 1997 til að byrja með að Húsabakka í Svarfaðardal en skólinn flutti árið 2010 í Húnavallaskóla og árið 2017 í Reykjaskóla í Hrútafirði. Þar er á hverju sumri er boðið upp á leiklistarnámskeið af ýmsu tagi auk námskeiða í leikstjórn, leikritun og ýmsu fleira.

Bandagið er aðili að:

Þá er Bandalagið einnig meðlimur í Leiklistarsambandi Íslands sem m.a. stendur fyrir Grímunni.
1695

Árið 1695 (MDCXCV í rómverskum tölum) var 95. ár 17. aldar sem hófst á laugardegi samkvæmt gregoríska tímatalinu en þriðjudegi samkvæmt júlíska tímatalinu sem er tíu dögum á eftir.
Spikdyndilfé

Spikdyndilfé er sauðfjártegund sem safnar sérstaklega mikilli fitu í dyndilinn.
Heiðafé

Heiðafé (fræðiheiti: "Ovis brachyura var. borealis") er smávaxið dyndilstutt sauðfjárkyn sem var á Norðurlöndum að fornu og sem íslenskt sauðfé er talið komið af.
Steinn Steinarr

Steinn Steinarr (fæddur Aðalsteinn Kristmundsson, 13. október 1908, dáinn 25. maí 1958) var íslenskt ljóðskáld og meðal áhrifamestu ljóðskálda Íslendinga á 20. öld. Steinn Steinarr hefur verið kallaður frumkvöðull hinna svo kölluðu atómskálda en ekki vilja þó allir telja hann eitt þeirra. Hann hefur þó alltaf verið talinn helsta skáld módernismans hér á Íslandi.

Ævi.

Steinn Steinarr fæddist á Laugalandi í Skjaldfannardal, Nauteyrarhreppi, Norður-Ísafjarðarsýslu, þar sem foreldrar hans, Kristmundur Guðmundsson og Etelríður Pálsdóttir, voru í húsmennsku. Sú kenning hefur þó gengið ljósum logum að Steinn hafi verið rangfeðraður, og faðir hans verið Sigurður Þorláksson (1891-1974), trésmiður í Hafnarfirði.

Steinn naut farkennslu meðal annars hjá Jóhannesi úr Kötlum, en kynntist einnig Stefáni frá Hvítadal sem varð nágranni þeirra í Miklagarði.

Viðey.

Steinn Steinarr fékk aðstoð vinar síns og útgefanda, Ragnars í Smára, við að reiða fram fyrstu útborgun til að kaupa skólahúsið í Viðey. Steini varð ekki svefnsamt í húsinu vegna draugagangs og kallaði til vin sem kunni að reka allt óhreint úr húsinu. Sá flæmdi þá draugana út í ákveðið horn í húsinu, dró krítarstrik fyrir hornið og tilkynnti hinum framliðnu að þeim væri ekki heimilt að fara yfir strikið. Eftir það hafði Steinn svefnfrið. Hann hélt vinum sínum eftirminnilegar veislur í skólanum, en fluttist síðan úr skólahúsinu og náði aftur útborgun sinni.

Nasistafáninn.

Steinn Steinarr var einn þriggja manna sem skáru niður nasistafána sem blakti við hún á Siglufirði, 6. ágúst 1933. Í Morgunblaðinu voru mennirnir ávíttir harkalega, þann 8. ágúst 1933, undir fyrirsögninni „Siglfirskir kommúnistar svívirða stjórnarfána Þjóðverja“. „Það er vitað,“ stóð í greininni, „að afkoma síldarútgerðarinnar nú, sjómanna, verkamanna og útgerðarmanna, er mjög undir því komin, hvernig tekst með viðskiptin við Þjóðverja.“ Ásamt stærri hópi ætlaðra samverkamanna, var Steinn ári síðar dæmdur fyrir verknaðinn, til fangelsisvistar fyrir landráð. Hæstiréttur staðfesti dóminn árið 1935, en honum var þó ekki fullnægt. Málið var aldrei tekið til endurskoðunar fyrir dómstólum.

Hljómplata.

Árið 1967 kom út hljómplatan Tíminn og vatnið þar sem Steinn las upp samnefnt verk eftir sjálfan sig.
.ml

.ml er þjóðarlén Malí.
Bryndís Petra Bragadóttir

Bryndís Petra Bragadóttir (fædd 11. október 1958) er íslensk leikkona.
Transformers (kvikmynd)

Transformers er bandarísk kvikmynd frá árinu 2007 í leikstjórn Michael Bay. Kvikmyndin er byggð Transformers einkaleyfinu.
1669

Árið 1669 (MDCLXIX í rómverskum tölum) var 69. ár 17. aldar sem hófst á þriðjudegi samkvæmt gregoríska tímatalinu en föstudegi samkvæmt júlíska tímatalinu sem er tíu dögum á eftir.
.pe

.pe er þjóðarlén Perú.
Búlgarska

Búlgarska ("Български") telst til suðurslavneskra mála ásamt serbókróatísku, slóvensku og makedónsku.

Málfræði.

Ákveðinn greinir er oft viðskeyttur líkt og í norður-germönskum túngumálum. Fallbeygingar nafnorða eru að mestu horfnar og hafa forsetningar því sterkara vægi.

Stafróf.

Búlgarska er rituð með afbrigði af kýrillísku stafrófi. Réttritunin við hljóðritanir á IPA hljóðar svo:
Mánar - Frelsi

Mánar er 45 snúninga hljómplata gefin út af SG - hljómplötum árið 1970.

Á henni flytja Mánar lögin:
Ioannina

Ioannina (gríska Ιωάννινα, borið framm ĺoanína), önnur heiti Jannena eða Jannina, er borg í norð-vesturhluta Grikklands, og höfuðborg Epirus, sem er eitt af 13 héruðum Grikklands. Íbúafjöldinn er u.þ.b. 120000.
Ratatouille (kvikmynd)

"'Ratatouille" er mynd sem fjallar um rottu sem tekur yfir veitingastað í París.
Å

Å getur átt við eftirfarandi:

Staðir.

Å ([o:]) þýðir "á" á skandinavískum tungumálum. Margir staðir heita Å:
.dm

.dm er þjóðarlén Dóminíku.
Guðmundur J. Guðmundsson

Guðmundur Jóhann Guðmundsson (f. í Reykjavík 22. janúar 1927, d. 12. júní 1997), oft nefndur "Guðmundur Jaki" eða "Gvendur Jaki", var íslenskur stjórnmálamaður og verkalýðsleiðtogi. Hann var þingmaður Alþýðubandalagsins á árunum 1979-87.

Guðmundur stundaði nám við gagnfræðiskóla á árunum 1941-44. Hann sótti ekki frekar nám en vann sem verkamaður og lögreglumaður á Siglufirði 1946-50. Hann réðist til starfa hjá Verkamannafélaginu Dagsbrún árið 1953. Hann starfaði í miðstjórn Sósíalistaflokksins árin 1954-67 sem og Alþýðubandalagsins árin 1956-87.
Íþróttafélagið Leiknir

Íþróttafélagið Leiknir, Reykjavík var stofnað 17. maí 1973 í vinnuskúr sem staðsettur var við Iðufell. Besti árangur liðsins er 8.sæti í A-deild 2021 og undanúrslit í bikarkeppni KSÍ 2017. Þekktasti leikmaður Leiknis frá upphafi er Hannes Þór Halldórsson, fulltrúi félagsins á EM 2016 og HM 2018.

Félagið er staðsett í Efra-Breiðholti í Reykjavík og hefur nú til umráða félagsheimili sem það tók í gagnið 2010.
1660

Árið 1660 (MDCLX í rómverskum tölum) var 60. ár 17. aldar og hlaupár sem hófst á fimmtudegi samkvæmt gregoríska tímatalinu en sunnudegi samkvæmt júlíska tímatalinu sem er tíu dögum á eftir.
Mu isamaa, mu õnn ja rõõm

Mu isamaa, mu õnn ja rõõm er þjóðsöngur Eista. Laglína þjóðsöngsins er sú sama og

finnska þjóðsöngsins. Þjóðsöngurinn var fyrst notaður 1920 og tekinn upp aftur 1990 þegar Eistar öðluðust sjálfstæði frá Sovétríkjunum.

Texti á eistnesku.

Mu isamaa, mu õnn ja rõõm,&lt;br&gt;

kui kaunis oled sa!&lt;br&gt;

Ei leia mina iial teal&lt;br&gt;

see suure, laia ilma peal,&lt;br&gt;

mis mul nii armas oleks ka,&lt;br&gt;

kui sa, mu isamaa!&lt;br&gt;

Sa oled mind ju sünnitand&lt;br&gt;

ja üles kasvatand;&lt;br&gt;

sind tänan mina alati&lt;br&gt;

ja jään sull' truuiks surmani,&lt;br&gt;

mul kõige armsam oled sa,&lt;br&gt;

mu kallis isamaa!&lt;br&gt;

Su üle Jumal valvaku&lt;br&gt;

mu armas isamaa!&lt;br&gt;

Ta olgu sinu kaitseja&lt;br&gt;

ja võtku rohkest õnnista,&lt;br&gt;

mis iial ette võtad sa,&lt;br&gt;

mu kallis isamaa!&lt;br&gt;
Skjaldarmerki Gabon

Skjaldarmerki Gabon var hannað af svissneska skjaldarmerkjafræðingnum Louis Mühlemann, einum af stofnfélögum FIAV og sem einnig hannaði fyrrum skjaldarmerki Vestur-Kongó. Skjaldarmerkið hefur verið í notkun frá 15. júlí 1963.

Merkisberar eru tvö svört pardusdýr. Gullskífurnar efst í merkinu tákna auðlegð landsins og skipið merkir hvernig landið siglir í átt til bjartari framtíðar. Tréð táknar timburverslunina.
.tt

.tt er þjóðarlén Trínidad og Tóbagó.
Uma Thurman

Uma Karuna Thurman (29. apríl 1970) er bandarísk leikkona. Hún er best þekkst fyrir hlutverk sín í kvikmyndum Quentin Tarantino.
.ac

.ac er þjóðarlén Ascension eyjar.
.ba

.ba er þjóðarlén Bosníu og Hersegóvínu.
Leikskóli

Leikskóli er skólastofnun fyrir börn innan skólaskyldualdurs þar sem börn læra að leika sér í félagi, áður en þau fara í grunnskóla þegar þau eru 2-5 ára.
Kítín

Kítín er fjölsykra sem er aðalefnið í stoðgrind margra skordýra, áttfætlna og frumuveggjum sveppa.

Á eftir sellúlósa er kítín næst-algengasta lífræna fjölliðan (bíópólímer) í náttúrúnni.
Hinrik Hoe Haraldsson

Hinrik Hoe Haraldsson (19. apríl 1972) er íslenskur leikari.
Jón Júlíusson

Jón Júlíusson (19. desember 1942) er íslenskur leikari.
Fé

Fé getur átt við eftirfarandi:
Robot Chicken

Robot Chicken er bandarískur "Stop-motion"/hreyfimynda/gaman/sketsþáttur. Þættirnir eru framleiddir af "Stoop!d Monkey", "ShadowMachine Films" og "Williams Street" og dreift af "Sony Pictures Digital". Þættirnir voru skapaðir af aðalframleiðendunum Seth Green og Matthew Senreich og var fyrsti þátturinn, "Junk in the Trunk", sýndur þann 20. febrúar 2005. Green og Senreich eru einnig í hópi fjölda handritshöfunda.

Þættirnir áttu upphaflega að vera kallaður "Junk in the Trunk". Nafnið "Robot Chicken" fengu Green og Senreich af matseðli á kínverskum veitingastað.

Þættirnir hafa einnig unnið til einna Emmy-verðlauna, það var árið 2006.

Raddir.

Flestar raddir talsetja Seth Green, Breckin Meyer, Chad Morgan og Dan Milano. Einnig hafa fjölmargir gestir komið og talað inn á þættina.

Verðlaun.

Þættirnir unnu ein Emmy-verðlaun árið 2006 og eru tilnefndir á Emmy-verðlaununum árið 2007.
Grímur Atlason

Grímur Atlason (fæddur 6. desember 1970) er fyrrum framkvæmdastjóri Iceland Airwaves tónlistarhátíðarinnar.

Hann var áður sveitarstjóri Dalabyggðar og fyrrverandi bæjarstjóri Bolungarvíkur. Grímur sem er menntaður þroskaþjálfi starfaði áður meðal annars hjá Styrktarfélagi vangefinna, sem ráðgjafi hjá Félagsþjónustunni í Reykjavík og sem kynningarstjóri hjá Zonet útgáfunni áður en hann tók við embætti bæjarstjóra Bolungarvíkur árið 2006. Hann starfar í dag hjá Reykjavíkurborg sem verkefnastjóri á skrifstofu skóla- og frístundasviðs

Hann er giftur Helgu Völu Helgadóttur alþingiskonu, héraðsdómslögmanni og leikkonu.

Grímur er einnig þekktur sem rokktónlistarmaður, og hefur starfað sem bassaleikari í hljómsveitunum Rosebud, Drep, Dr. Gunni og Grjóthrun í Hólshreppi. Hann hefur einnig sérhæft sig í umboðsmennsku og innflutningi tónlistarmanna.

Grímur var í 6. sæti lista VG fyrir alþingiskosningarnar 2009.
Coral

Coral er rokkhljómsveit frá Reykjavík. Hljómsveitin kom fyrst saman í Hljómskálanum við Reykjavíkurtjörn í janúar 2000. Coral áttu lagið „Sex Dwarf“ sem kom fram í myndinni Gemsar. Þeir gáfu út stuttskífu árið 2002 sem var samnefnd hljómsveitinni en er betur þekkt undir nafninu "Gula platan". Af þessari plötu fékk lagið „Big Bang“ mikla útvarpsspilun. Einnig voru gerð myndbönd við þrjú lög af stuttskífunni: „Sex Dwarf“, „Big Bang“ og „Arthur“. Undir lok ársins 2007 kom síðan út fyrsta breiðskífa hljómsveitarinnar "The Perpetual Motion Picture".

Árið 2011 kom út önnur breiðskífa Coral, Leopard Songs
Daguerreaðferð

Daguerreaðferð (franska: "Daguerréotype") nefnist ein af fyrstu aðferðunum til að framkalla ljósmyndir og var upphafið að þeirri framköllunaraðferð sem enn er notuð. Aðferðin nefnist í höfuðið á Frakkanum Louis Daguerre sem uppgötvaði hana á fjórða áratug nítjándu aldar. Hann fékk einkaleyfi fyrir henni 1839. Ljósmyndir sem framkallaðar eru með þessari aðferð eru oft nefndar "daguerreóljósmyndir" eða "daguerreótýpur". Teknar voru margar portrettmyndir með þessari aðferð, allar götur til ársins 1860.

Þjóðminjasafn Íslands á besta safn af daguerreótýpum á Íslandi.
Foxtrot (aðgreining)

Foxtrot getur átt við eftirfarandi:
Karl Guðmundsson

Karl Guðmundsson (f. 28. ágúst 1924 d. 3. mars 2014) var íslenskur leikari, þýðandi og skemmtikraftur.

Karl útskrifaðist sem stúdent frá Menntaskólanum í Reykjavík árið 1944 nam við Handíða- og myndlistaskólann. Hann útskrifaðist frá Royal Academy of Dramatic Art í Lundúnum árið 1952 og var síðan mestalla starfsævi sína hjá Leikfélagi Reykjavíkur. Lék hann í um það bil 100 leikverkum en tók einnig þátt í sýningum hjá Þjóðleikhúsinu, Grímu, Leiksmiðjunni og Nemendaleikhúsi LÍ. Þá lék hann og las upp í Ríkisútvarpinu um árabil. Karl varð fljótt landsþekkt eftirherma og skemmtikraftur. Líkti hann eftir samtíðarmönnum sínum, einkum stjórnmálamönnum. Meðal þeirra sem hann hermdi eftir má nefna þá Halldór Kiljan Laxness og Bjarna Benediktssyni eldri. Karl lék í nokkrum kvikmyndum síðustu árin, og má þar nefna myndirnar Brúðgumann, Sveitabrúðkaup, Punktur punktur komma strik og Foreldrar.

Karl var þýðandi og orðsnillingur en hann þýddi á ævi sinni mörg leikrit og ljóð. Listinn yfir þá höfunda sem Karl þýddi er langur, en þar má meðal annars nefna þá Aristófanes, Seamus Heaney, Federico García Lorca, Moliére og Ionescu. Fyrir jól 2013 kom út á prenti þýðing Karls á leikritinu Morð í dómkirkju eftir T. S. Eliot. Þýðingar Karls á ljóðum birtust oft í Lesbók Morgunblaðsins. Einnig starfaði Karl við leikstjórn og kennslu.
Edward Lowassa

Edward Lowassa er tansanískur stjórnmálamaður og fyrrverandi forsætisráðherra í ríkisstjórn Jakaya Kikwete. Hann tók við embætti 30. desember 2005 og lét af því þann 7. febrúar 2008. Hann hefur gegnt ýmsum embættum í ríkisstjórn Tansaníu frá 1988.
Darfúr

Darfúr (arabíska: دار فور, "heimili Fúr") er hérað í vesturhluta Súdan sem á landamæri að Líbýu, Tjad og Mið-Afríkulýðveldinu. Það er myndað úr þremur af 26 sambandsríkjum Súdan: Gharb Darfur (Vestur-Darfúr), Janub Darfur (Norður-Darfúr) og Shamal Darfur (Suður-Darfúr). Á svæðinu geisuðu átök á milli Janjaweed-skæruliða (sem voru taldir njóta stuðnings súdanskra stjórnvalda) og ýmissa uppreisnarhópa. Talið er að stríðið í Darfúr og það neyðarástand sem því hefur fylgt hafi kostað 200-400 þúsund mannslíf síðan 2003 og rekið 2,5 milljónir á vergang.
69 (aðgreining)

69 getur átt við eftirfarandi:
Sykra

Sykrur (betur þekktar sem kolvetni) eru í efnafræðinni hýdröt kolefnis með almennu formúluna Cn(H2O)m. Þau verða flest til við ljóstillífun plantna og eru jafnframt forðanæring þeirra, svo og annarra lífvera. Sykrur skiptast upp í einliður eða einsykrur, sem eru minnstu sameindirnar, því næst koma tvísykrur, sem eru tvær einsykrur tengdar saman, næst fásykrur sem eru úr tveimur til níu einsykrum og svo að síðustu fjölsykrur sem eru tíu eða fleiri einsykrur, sem mynda stórar sameindir. Matarsykur, eða það sem er kallað sykur (einnig reyrsykur) í daglegu tali, er tvísykra og er samsett úr einsykrunum glúkósa og frúktósa. Fjölsykrur eru gerðar úr stórsameindum af einsykrum þær flokkast sem mjölvi og beðmi. Mjölvi er forðanæring plantna, við fáum mikla orku úr mjölva. Finnst í ávöxtum, grænmeti, kornmeti o.fl. Beðmi er í frumuvegg plantna. Maðurinn getur ekki melt beðmi en grasbítar, svo sem jórturdýr, lifa samlífi með örverum sem geta melt það. Við þurfum trefjar fyrir meltinguna af því að þær t.d mýkja hægðir.

Hægt er að rita flestar sykrur Cn(H2O)m þar sem m og n gildið er þrír eða hærri tala og oftast er sama hlutfall vetnis og súrefnis og í vatni. Einföldustu sykrurnar eru því C3(H2O)3 og eru kallaðar 3C-sykrur og fæst nafnið af kolefnisfjöldanum í sykrunni.

Eins og sést hér til vinstri á myndinni eru hýdroxýlhópar tengdir flestum kolefnunum. Þegar sykrur bindast saman og mynda tví- eða fjölsykrur, losnar hýdroxýlhópur af annarri sykrunni og vetni af hinni og verða þá til laus tengi svo að efnin geta bundist, afgangs verður vatn. Einliða sykrur tengjast eingöngu á þennan hátt og mynda svokölluð 1,4-tengi. Til hliðar er mynd af sakkarósa, sem er tvísykra, og á henni sést hvernig frúktósi og glúkósi hafa bundist saman.
Kielce

Kielce er 16. stærsta borg Póllands og höfuðborg Święty Krzyż sýslu.
Köld slóð

Köld slóð er íslensk kvikmynd, sem Björn Brynjúlfur Björnsson leikstýrði.
Samuel Clarke

Samuel Clarke (11. október 1675 – 17. maí 1729) var enskur heimspekingur en fékkst einnig við guðfræði, stærðfræði og textafræði. Hann var undir áhrifum frá Isaac Newton. Hann hafnaði efnishyggju Thomasar Hobbes, algyðistrú Baruch Spinoza, raunhyggju Johns Locke og nauðhyggju Gottfrieds Leibniz.
Rannsókn á skilningsgáfunni

Rannsókn á skilningsgáfunni (e. "An Enquiry concerning Human Understanding") er rit um heimspeki eftir skoska heimspekinginn David Hume. Það kom fyrst út árið 1748. Ritið var tilraun Humes til þess að auka vinsældir kenninga sinna en fyrra riti hans "Ritgerð um mannlegt eðli" var illa tekið á sínum tíma. "Rannsókn á skilningsgáfunni" er mun styttri og einfaldari en "Ritgerð um mannlegt eðli". Ritið hafði mikil áhrif, ekki síst eftir að prússneski heimspekingurinn Immanuel Kant sagði að það hefði vakið sig af værum kreddublundi.
Heroes

Heroes er bandarískur sjónvarpsþáttur skapaður af Tim Kring sem hóf göngu sína þann 25. september 2006 á NBC. Þættirnir fjalla um venjulegt fólk sem uppgötvar að það hefur ofurkrafta og hvernig þau ákveða að nota þá.
Teignmouth

Teignmouth (borið fram ) er bær við bakka árinnar Teign í Suður-Devon á Englandi.
Skrímsli (kvikmynd)

Skrímsli (e. No Such Thing) er bandarísk/íslensk kvikmynd frá árinu 2001 í leikstjórn Hal Hartley.
Kristján Franklín Magnúss

Kristján Franklín Magnúss (f. 24. maí 1959) er íslenskur leikari. Hann hefur margoft lesið inn á teiknimyndir og má þar nefna Snúð í Múmínálfunum. Hann fór þar að auki með hlutverk djöfulsins í Meistaranum og Margarítu í uppsetningu Hafnarfjarðarleikhússins.
Marinó Þorsteinsson

Marinó Þorsteinsson (f. 30. ágúst 1920) er íslenskur leikari.
Ólafur Jóhannesson (kvikmyndagerðarmaður)

Ólafur Jóhannesson (f. 1975) er íslenskur leikstjóri. Fyrsta heimildarmynd hans í fullri lengd var Blindsker sem segir frá ævi söngvarans Bubba Morthens.
Georg Henrik von Wright

Georg Henrik von Wright (borið fram "fon vrikt", IPA: [je:ɔrj hɛn:rik fɔn-vrik:t]) (14. júní 1916 – 16. júní 2003) var finnskur heimspekingur, sem tók við stöðu Ludwigs Wittgenstein sem prófessor við Cambridge-háskóla. Hann gaf út bækur og birti greinar um heimspeki á ensku, finnsku, þýsku og móðurmáli sínu sænsku. Meðal áhrifavalda von Wrights voru Ludwig Wittgenstein og Osvald Spengler.

"Framfaragoðsögnin" kom út í íslenskri þýðingu í ritflokknum Lærdómsrit Bókmenntafélagsins árið 2003 í þýðingu Þorleifs Haukssonar með inngangi eftir Sigríði Þor- geirsdóttur.
Sigurður Karlsson

Sigurður Karlsson (f. 25. mars 1946) er íslenskur leikari.
Öræfajökull

Öræfajökull er eldkeila á Suðausturlandi (Austur-Skaftafellssýslu). Yfir fjallinu er jökulhetta þ.e. Öræfajökullinn sjálfur, sem er jafnframt syðsti hluti Vatnajökuls. Hann fyllir stóra öskju efst á fjallinu. Margir skriðjöklar skríða út frá jökulhettunni niður fjallshlíðarnar og um dali við fjallsræturnar. Meðal þeirra eru Svínafellsjökull, Virkisjökull, Kotárjökull, Kvíárjökull og Hrútárjökull. Á norðurhlið fjallsins er Hvannadalshnúkur, hæsti tindur Íslands, 2.110 m. Öræfajökull (jökullinn sjálfur) er allur innan Vatnajökulsþjóðgarðs og fjallið að miklu leyti líka.

Öræfajökull er megineldstöð og hefur gosið tvisvar á sögulegum tíma; fyrst 1362 þegar Litlahérað lagðist í eyði, og síðan minna gosi 1727. Mikið tjón varð í báðum gosunum og þeim fylgdi öskufall og jökulhlaup.

Nýleg virkni.

Í nóvember árið 2017 urðu jarðskjálftar undir jöklinum og mældust uppleyst efni í Kvíá sem kemur undan honum og bentu til þess að nýlegt jarðhitasvæði væri undir honum. Askja jökulsins hafði sigið meira en 20 metra. Í febrúar 2018 varð skjálfti af stærð 3,6 undir öskjunni.
Teignmouth Community College

Teignmouth Community College er almenningsskóli sem sérhæfir sig í kennslu stærðfræði og tölvunarfræði í Teignmouth, Devon, Englandi. Núverandi skólastjóri skólans er Tony Gray og hefur hann geint þeirri stöðu í rúm 5 ár. Hann er talinn hafa bætt skólan töluvert þar sem að þörf var á breytingum, t.d fengið nýjar innréttingar, breytt skólabúningum og bætt tölvuver skólans töluvert. Skólinn er þekktur í samfélagi Teignmouth fyrir það að stór hluti nemenda skólans er samkynhneigður.

Tenglar.

Heimasíða Teignmouth Community College
Karmídes

Karmídes var forngrískur stjórnmálamaður frá Aþenu. Hann var einn af þrjátíumenningunum sem rændu völdum í Aþenu í kjölfar ósigurs í Pelópssakagastríðinu. Karmídes var móðurbróðir heimspekingsins Platons, sem nefndi eftir frænda sínum eina samræðu, "Karmídes". Karmídes var drepinn árið 403 f.Kr. þegar lýðræðissinnar náðu á ný völdum í borginni.
Strengjahljóðfæri

Strengjahljóðfæri eiga það sameiginlegt að það er spilað á þau með því að slá, plokka eða strjúka strengi sem á þeim eru. Helstu gerðir strengjahljóðfæra eru:
FIT

FIT er íslensk bankaskammstöfun sem stendur fyrir: "Færsluskrá innistæðulausra tékka". Hafi viðkomandi reikningshafi í ótilteknum banka farið yfir á reikningnum, þá þarf hann að borga visst gjald, sem nefnist þessu sama nafni. Á heimabanka birtist oft "Ath-FIT" ef farið er yfir á reikningnum.

Orðatiltækin að "vera á fitti" er oft notað yfir þá sem eru á skrá yfir útgefendur innistæðulausra ávísanna og sögnin að "fitta" merkir að gefa út innistæðulausa ávísun.
Vindrós

Vindrós er myndræn framsetning notuð í veðurfræði til að sýna tíðni vinda á tilteknu tímabili. Vindar eru flokkaðir í 32 vindáttir, þ.e. 4 höfuðáttir og 28 milliáttir og talið hversu oft hver vindátt kemur fyrir á tímabilinu. Á vindrósina er síðan merktur punktur fyrir hverja milliátt, þ.a. fjarlægð punktsins sýni hlutfallslega tíðni hverrar áttar, og línustrik dregin milli allra punktanna.

Áttarósin í kompási er oft höfð sem grunnmynd hennar, eða eingöngu tveir ásar sem sýna höfuðáttirnar. Vindrósin birtist sem línurit (eða súlurit) og því lengra sem vindrósin teygir sig í ákvaðna átt því tíðari er vindurinn úr þeirri átt. Tíðnisveiflur þessar mynda sjálfa vindrósina.
Vindátt

Vindátt er sú átt sem vindur blæs úr.

Þannig er til dæmis rætt um sunnanátt, suðlæga átt eða sunnanvind þegar vindur kemur úr suðri.

Mæld meðalvindátt í 10 mínútur nefnist "segulvindátt" ("magnetísk átt") þegar miðað er við áttavita, en "sönn vindátt", þegar leiðrétt hefur verið fyrir misvísun. Í veðurskeytum er gefin vindhraði og "sönn vindátt" í heilum tug bogagráða. Tíðni vinda er oftast sýnd með vindrós.
Audioslave

Audioslave var bandarísk rokkhljómsveit sem samanstóð af meðlimum Rage Against the Machine og söngvara Soundgarden, Chris Cornell. Sveitin gaf út þrjár breiðskífur. Audioslave spilaði í Havana, Kúbu, árið 2005 og var fyrsta ameríska rokkhljómsveitin til að spila þar. Cornell yfirgaf sveitina árið 2007 og hóf sólóferil. Áratug seinna, árið 2017, kom sveitin saman á tónleikum til að mótmæla embættistöku Donald Trump.
300 f.Kr.

Hér á eftir er listi yfir Noregskonunga.